
	เนื่องด้วยพระราชบัญญัติสภาตำบลและองค์การบริหารส่วนตำบลสะนอ พ.ศ. 2537 และที่แก้ไขเพิ่มเติมจนถึงฉบับที่ 5 พ.ศ. 2546 กำหนดให้องค์กรปกครองส่วนท้องถิ่นจัดเก็บรายได้ประเภทต่างๆ ของท้องถิ่น อาทิเช่น ภาษีโรงเรือนและที่ดิน ภาษีบำรุงท้องที่ ภาษีป้ายและค่าธรรมเนียมใบอนุญาตตลอดจนรายได้อื่นตามที่กฎหมายกำหนด
	ดังนั้น เพื่อให้การจัดเก็บรายได้ขององค์การบริหารส่วนตำบลสะนอ เป็นไปด้วยความเรียบร้อย จึงขอความร่วมมือจากท่านผู้มีหน้าที่ต้องเสียภาษีในเขตองค์การบริหารส่วนตำบลสะนอ ประจำปี พ.ศ. 2561 ประเภทใด ประเภทหนึ่งหรือหลายประเภท ดำเนินการดังนี้
1. ภาษีโรงเรือนและที่ดิน
ให้เจ้าของทรัพย์สินหรือผู้รับมอบอำนาจยื่นแบบแสดงรายทรัพย์สินเพื่อชำระภาษีต่อพนักงานเจ้าหน้าที่ ตั้งแต่วันที่ 1 มกราคม 2561 ถึงวันที่ 28 กุมภาพันธ์ 2561
2. ภาษีบำรุงท้องที่
ให้เจ้าของที่ดินผู้ครอบครองที่ดินยื่นแบบแสดงรายการและชำระภาษี ตั้งแต่วันที่ 1 มกราคม 2561 ถึงวันที่ 30เมษายน 2561
3. ภาษีป้าย
ให้เจ้าของป้ายหรือผู้ครอบครองป้ายที่แสดงชื่อหรือยี่ห้อ เครื่องหมายในการประกอบการค้าหรือกิจการอื่น ๆ เพื่อการหารายได้ที่ตั้งอยู่ในเขตองค์การบริหารส่วนตำบลสะนอ ให้ยื่นแบบแสดงรายการภาษีป้าย ตั้งแต่วันที่ 1 มกราคม 2561 ถึงวันที่ 31 มีนาคม 2561

	อนึ่ง ผู้มีหน้าที่ชำระภาษีสามารถติดต่อขอรับแบบแสดงรายการพร้อมยื่นแบบแสดงรายการเพื่อชำระภาษีได้ที่งานจัดเก็บรายได้ ส่วนการคลัง องค์การบริหารส่วนตำบลสะนอ อำเภอยะรัง จังหวัดปัตตานี ในวันและเวลาราชการตามกำหนดระยะเวลาดังกล่าวข้างต้น

